Public procurement notice: Contract Notice
Published: 2023-10-20
Buyer: Sund & Bælt Holding A/S
Country: DK
Contract type: Services
Procedure: Open procedure
CPV classification: 71311300 | 71313400 | 71600000
Estimated value: 12940000 DKK
Submission deadline: 2023-11-24
Award criteria: The most economic tender

Technical requirements: Rammeaftale om analyser af strømforhold, besejlingsforhold og udvalgte miljøforhold ved en fremskudt færgehavn ved Tårs
Nærværende udbud vedrører indgåelse af en rammeaftale med én virksomhed om teknisk rådgivning i forbindelse med en videregående analyse af strømforhold, besejlingsforhold og udvalgte miljøforhold ved etablering af en fremskudt færgehavn ved Tårs særligt med fokus på projektets hydrografiske aspekter, herunder særskilte og kumulative virkningerne knyttet til vandgennemstrømningen i overgangsområdet mellem Kattegat og Østersøen (”Rammeaftalen”). Den tekniske rådgivning vil indgå som en del af det samlede undersøgelsesgrundlag for projektet.
Udgangspunktet for projektet er muligheden for at opnå halvtimesdrift for færgeoverfarten Spodsbjerg – Tårs ved etablering af en fremskudt færgehavn ved Tårs.
Nærværende opgave, som gennemføres af Sund & Bælt Holding A/S, er opfølgende analyser på baggrund af en screeningundersøgelse, der blev udført af Ordregiver i 2018. Screeningundersøgelsen fra 2018 dokumenterede, at strøm- og bølgeforholdene samt vandudvekslingen i området vil have afgørende betydning for projektets tekniske udformning og mulige realisering, herunder tilknyttede VE-anlæg, og at projektets påvirkninger af de nævnte hydrografiske forhold kan have væsentlig betydning for hav- og kystmiljøet både lokalt og regionalt. Undersøgelsen fra 2018 er vedlagt som Bilag 3b.
Det primære analysearbejde forventes gennemført i 2024, og vil med sit fokus på projektets hydrografiske aspekter udgøre en vigtig forudsætning for at kunne tage stilling til, om der skal igangsættes en Miljøkonsekvensvurdering (MKV) for det samlede projekt. Øvrige opgaver under Rammeaftalen, herunder yderligere analyser i relation til en eventuel Miljøkonsekvensvurdering kan igangsættes i hele aftalens løbetid.
Rammeaftalen løber over 4 år og indeholder ikke optioner. De forventede opgaver under Rammeaftalen er nærmere beskrevet i bilag 3 – Ydelsesbeskrivelse.
Ordregiver har i henhold til udbudslovens § 49 yderligere overvejet om Rammeaftalen kan opdeles i delaftaler, men har fundet det mest hensigtsmæssigt ikke at foretage en sådan yderligere opdeling. Det er Ordregivers vurdering, at opdeling af Rammeaftalen i flere delaftaler vil medføre uforholdsmæssige administrative byrder, såvel i forhold til udbudsprocessen som i forhold til løbende kontraktstyring, herunder den løbende styring af opgaverne under Rammeaftalen.
En tilbudsgiver, der deltager alene og ikke baserer sig på andre enheders formåen for at opfylde kravene til økonomisk og finansiel formåen, udfylder alene ét ESPD.
Er tilbudsgiver et konsortium/lignende sammenslutning, eller baserer tilbudsgiver sig på andre enheders økonomiske eller finansielle kapacitet (fx. støttevirksomhed) til brug for opfyldelse af mindstekravene, skal der indgives særskilt ESPD for hver deltager i konsortiet/sammenslutningen/ underleverandøren. De særskilte ESPD’er underskrives af de respektive enheder, som tilbudsgiver baserer sig på.
For tilbudsgivere, som baserer sig på andre enheders kapacitet til brug for opfyldelse af mindstekravene, gælder desuden, at tilbudsgiver som en del af dokumentationen skal fremlægge en støtteerklæring (se dokument 03 - støtteerklæring) eller tilsvarende dokumentation, som godtgør, at den pågældende enhed er juridisk forpligtet over for tilbudsgiveren. Hvis en tilbudsgiver beror sig på andre enheders økonomiske og finansielle formåen, jf. foranstående, skal denne enhed påtage sig solidarisk at hæfte for tilbudsgivers forpligtelser under den udbudte kontrakt.
Såfremt tilbudsgiver er en sammenslutning af økonomiske aktører (fx et konsortium), afgives oplysninger om omsætning for hver enkelt økonomisk aktør, der deltager i sammenslutningen, og vurderingen af egnethed sker på baggrund af summen af de økonomiske aktørers samlede omsætning. Såfremt tilbudsgiver baserer sig på andre enheders formåen, beregnes egenkapitalen som virksomhedens og disse andre enheders samlede egenkapital for de seneste 3 tilgængelige regnskabsår.
Ordregiver har udarbejdet en konsortieerklæring (dokument 04), som tilbudsgiver kan basere erklæringen på.
DOKUMENTATION: Den forventede vindende tilbudsgiver skal på anmodning (ikke som en del af tilbuddet) fremsende tilbudsgivers seneste tre godkendte årsregnskab eller revisorpåtegnet erklæring om de efterspurgte økonomiske nøgletal. Hvis tilbudsgiver baserer sig på andre enheders kapacitet, jf. foranstående, vil tilbudsgiver blive bedt om at fremlægge støtteerklæring eller tilsvarende dokumentation, som godtgør, at den pågældende enhed er juridisk forpligtet over for tilbudsgiveren.
(2)	Positiv egenkapital de seneste tre regnskabsår (dvs. at de seneste tre godkendte årsregnskaber skal udvise en positiv egenkapital).
•	Maks. Seks (6) referencer med oplysning om tilbudsgivers mest sammenlignelige opgaver/referencer inden for de seneste fem år regnet fra tilbudsfristen, jf. ESPD'et punkt IV.C.


Award value: 12940000